stanford-oval/wikipedia huggingface dataset:
พระนางเธอ ลักษมีลาวัณ
พระประวัติ > ทรงแยกกันอยู่

หลังจากการเฉลิมพระยศได้เพียงหนึ่งเดือนสิบเก้าวัน พระบาทสมเด็จพระมงกุฎเกล้าเจ้าอยู่หัวก็ทรงอภิเษกสมรสกับพระสุจริตสุดา ธิดาของเจ้าพระยาสุธรรมมนตรี (ปลื้ม สุจริตกุล) เมื่อวันที่ 27 ตุลาคม พ.ศ. 2464 และทรงตัดสินพระราชหฤทัย "แยกกันอยู่" กับพระเจ้าวรวงศ์เธอ พระองค์เจ้าลักษมีลาวัณซึ่งยังมิได้อภิเษกสมรสกัน ต่อมาพระองค์เจ้าลักษมีลาวัณก็ได้รับโปรดเกล้าสถาปนาขึ้นเป็น พระนางเธอ ลักษมีลาวัณ เมื่อวันที่ 27 สิงหาคม พ.ศ. 2465 เสมือนรางวัลปลอบพระทัย
การนี้ พระเจ้าบรมวงศ์เธอ กรมพระนราธิปประพันธ์พงศ์ พระบิดา ได้ประทานบทกลอนปลอบพระทัยพระนางเธอ ลักษมีลาวัณ ความว่า
| 0 | 1 | 2 |
| --- | --- | --- |
| ลาภยศเหมือนบทละครเล่น |  | สัตย์ธรรม์นั้นเป็นแก่นสาร |
| เมื่อเบียฬเพียรผดุงปรุงญาณ |  | เบิกบานกรุณาอารีย์ |
| 0 | 1 | 2 |
| --- | --- | --- |
| พ่อชราไม่ช้าจะลาสูญ |  | สุดนุกูลสมรักลักษมี |
| ฉลาดคนึงพึ่งองค์จงดี |  | สมศักดิ์จักรีเกษมพร |
หลังจากนั้นพระนางเธอ ลักษมีลาวัณ ก็ทรงพอพระทัยที่จะแยกพระตำหนักไปประทับอยู่ห่างจากเจ้าพี่เจ้าน้อง ทรงประทับอยู่อย่างสันโดษ และเพื่อเลี่ยงความเงียบเหงาพระนางจึงทุ่มเทไปกับงานพระนิพนธ์ และการเขียนบทละครร้องและการรื้อฟื้นคณะละครปรีดาลัยของพระบิดา หลังสิ้นงานพระราชพิธีฉัตรมงคลเมื่อวันที่ 11 พฤศจิกายน พ.ศ. 2468 พระบาทสมเด็จพระมงกุฎเกล้าเจ้าอยู่หัวก็มีเริ่มมีพระอาการประชวรบริเวณพระนาภี กลางดึกคืนนั้นพระนางเธอ ลักษมีลาวัณรีบเสด็จไปเข้าเฝ้ารอฟังพระอาการ โดยประทับบนพระเก้าอี้ใกล้ประตูห้องบรรทม และประทับในห้องนั้นอีกหลายวันต่อมาเพื่อติดตามพระอาการโดยตลอด และหลังการสวรรคตของพระบาทสมเด็จพระมงกุฎเกล้าเจ้าอยู่หัว พระองค์ได้รับส่วนแบ่งจากพระราชมรดก ได้แก่ เพชร, ทอง, สังวาล, กระโถนทอง และพานทอง
พระประวัติ > สิ้นพระชนม์

บทความหลัก: การสิ้นพระชนม์ของพระนางเธอ ลักษมีลาวัณ
วันที่ 29 สิงหาคม พ.ศ. 2504 นายแสง หรือ เสงี่ยม หอมจันทร์ กับนายวิรัช หรือเจริญ กาญจนาภัย อดีตคนสวนที่ถูกพระนางเธอ ลักษมีลาวัณไล่ออกไปเห็นว่าพระนางเธอทรงเป็นเพียงเจ้านายสตรีทั้งยังชรา และอาศัยเพียงลำพัง กับทั้งเคยสังเกตว่าในตู้ชั้นล่างพระตำหนักลักษมีวิลาศมีเครื่องราชอิสริยาภรณ์ เข้าใจว่าเป็นของมีราคาทั้งสองจึงกลับเข้ามายังพระตำหนักลักษมีวิลาศ
ซึ่งคนร้ายได้ลอบทำร้ายพระนางเธอด้วยย่องเข้ามาทางข้างหลังขณะทรงปลูกต้นมะละกอเล็ก ๆ ที่ข้างพระตำหนัก แล้วใช้ชะแลงทำร้ายพระเศียร 3 ครั้ง จากนั้นใช้สันขวานทุบพระศออีก 1 ครั้งจนสิ้นพระชนม์ทันที โดยเมื่อตรวจสอบพระวรกายบริเวณพระอุระ (หน้าอก) พบบาดแผลฉกรรจ์คล้ายถูกแทงอย่างโหดเหี้ยม 4 แผล ที่พระศอ (คอ) อีกแผลหนึ่ง ที่พระเศียร (ศีรษะ) ด้านหลังนั้นถูกตีจนน่วมมีพระโลหิตไหล ทั้งสองได้ลากพระศพไปไว้ในโรงจอดรถหลังพระตำหนัก ห่างจากจุดเกิดเหตุประมาณ 800 เมตร เพื่ออำพราง แล้วค้นทรัพย์สินเท่าที่หาได้หนีไป ได้ไปแต่เครื่องราชอิสริยาภรณ์ พระราชทรัพย์ส่วนหนึ่ง และเงินพระราชสมบัติทั้งหมดไม่เหลือแม้แต่บาทเดียว ขณะที่ตู้เซฟที่เก็บฉลองพระองค์และเครื่องประดับของราชวงศ์จักรีมูลค่านับล้านบาทยังอยู่ในสภาพปกติ
พระเจ้าวรวงศ์เธอ กรมหมื่นนราธิปพงศ์ประพันธ์ พระเชษฐาต่างพระมารดา ได้รับโทรศัพท์จาก นางสาวแน่งน้อย แย้มศิริ นิสิตจุฬาลงกรณ์มหาวิทยาลัย เวลา 15.30 น. ของวันที่ 2 กันยายน พ.ศ. 2504 ว่าเธอไปกดออดและโทรศัพท์เข้าไปยังวังลักษมีวิลาศ แต่ไม่มีใครตอบหรือรับสาย อาจจะมีเหตุร้าย พระเจ้าวรวงศ์เธอ กรมหมื่นนราธิปพงศ์ประพันธ์ เสด็จไปยังวังลักษมีวิลาศ พบว่าเครื่องฉลองพระองค์และพระราชทรัพย์ในห้องพระบรรทมถูกรื้อกระจาย และทรงพบพระศพอยู่บริเวณข้างโรงรถสิ้นพระชนม์มาไม่ต่ำกว่าสามวัน
ภายหลังผู้ต้องหาทั้งสองถูกจับได้ และถูกพิพากษาให้ประหารชีวิต แต่ทั้งสองได้รับสารภาพ จึงได้รับการหย่อนโทษหนึ่งในสามคือให้จำคุกตลอดชีวิต เพื่อมิให้เป็นเยี่ยงอย่างต่อไปด้วยพระองค์เป็นพระบรมวงศานุวงศ์ชั้นพระองค์เจ้า
พระจริยวัตร

พระนางเธอ ลักษมีลาวัณทรงมีพระสิริโฉมงดงาม ดังปรากฏในพระราชนิพนธ์ในพระบาทสมเด็จพระมงกุฎเกล้าเจ้าอยู่หัว ซึ่งพรรณนาไว้ว่า
| 0 | 1 | 2 |
| --- | --- | --- |
| รูปน้องประกอบเบญจาง |  | คะลักษณะอย่าง |
พิเศษพิสุทธิ์สตรี: 
| 0 | 1 | 2 |
| --- | --- | --- |
| ประภัสสรพรรณฉวี |  | เกศางามมี |
ละเลื่อมสลับแดงปน: 
| 0 | 1 | 2 |
| --- | --- | --- |
| เนตรแม้นดาราน่ายล |  | ระยับอยู่บน |
นภางคะเวหา: 
ส่วนพระกิริยาอัธยาศัย ก็งดงามนัก ดังพระราชนิพนธ์ ความว่า
| 0 | 1 | 2 |
| --- | --- | --- |
| งามพร้อมจริตกริยา |  | ไพเราะวาจา |
จะตรัสก็หวานจับใจ: 
| 0 | 1 | 2 |
| --- | --- | --- |
| เย็นฉ่ำน้ำพระหฤทัย |  | สุจริตผ่องใส |
สอาดประเสริฐเลิศดี: 
| 0 | 1 | 2 |
| --- | --- | --- |
| รู้จักโอบอ้อมอารี |  | เอาใจน้องพี่ |
แลญาติมิตรทั่วกัน: 
| 0 | 1 | 2 |
| --- | --- | --- |
| ปราศจากฤษยาอาธรรพ์ |  | โทโสโมหัน |
ก็รู้จักข่มเหือดหาย: 
แต่ภายหลังจากการสวรรคตของพระบาทสมเด็จพระมงกุฎเกล้าเจ้าอยู่หัว ก็ทรงปลีกพระองค์ประทับอยู่เพียงผู้เดียว แม้เจ้าพี่เจ้าน้องจะคอยมาสนใจความเป็นอยู่แต่พระองค์ก็มิได้นำพา โดยรับสั่งด้วยสำนวนติดพระโอษฐ์ว่า "I don't care" พระองค์มักมีปัญหากับเหล่าคนใช้และจบด้วยการไล่คนใช้ออก ท่ามกลางความเงียบเหงาพระองค์จึงทุ่มเทกับงานพระนิพนธ์มากขึ้น และเมื่อยิ่งมีพระชันษาที่สูงขึ้นก็ทรงพอพระทัยในความวิเวกสันโดษ ทรงเก็บพระองค์ในพระตำหนักลักษมีวิลาศไม่มีพระประสงค์จะพบปะสังสรรค์กับผู้ใด
ความสนพระทัย

พระนางเธอ ลักษมีลาวัณ ทรงแยกจากเจ้าพี่เจ้าน้องอยู่ตามลำพัง ณ พระตำหนักในซอยพร้อมพงศ์ริมคลองแสนแสบ ทรงใช้ชีวิตอย่างสงบ และทรงใช้เวลาว่างในการทรงพระนิพนธ์ร้อยกรอง บทละคร และนวนิยายไว้เป็นจำนวนมาก และทรงรับคณะละครปรีดาลัยไว้ในพระอุปถัมภ์ ทรงสร้างศิลปินนักแสดงที่มีชื่อเสียงจำนวนมาก เช่น มารุต, ทัต เอกทัต และจอก ดอกจันทน์
ภายหลังสงครามโลกครั้งที่สอง ทรงย้ายไปประทับที่ พระตำหนักลักษมีวิลาศ ถนนศรีอยุธยา และทรงพระนิพนธ์บทกวี และนวนิยาย เช่น ชีวิตหวาม เรือนใจที่ไร้ค่า ยั่วรัก โชคเชื่อมชีวิต ภัยรักของจันจลา และเสื่อมเสียงสาป
ผลงาน > ด้านงานประพันธ์

พระนางเธอ ลักษมีลาวัณทรงใช้ชีวิตเพียงลำพัง ต่อมาโดยใช้เวลาว่างให้หมดไปกับการทรงพระอักษรและพระนิพนธ์ไว้หลายเรื่องโดยใช้นามปากกาว่า ปัทมะ และ วรรณพิมล โดยมีผลงานพระนิพนธ์ดังนี้
| --- | --- |
 ยั่วรัก  ชีวิตหวาม  เสื่อมเสียงสาป  รักรังแก  สนเท่ห์เสน่หา  โชคเชื่อมชีวิต:    เรือนใจที่ไร้ค่า   ภัยรักของจันจลา   หาเหตุหึง (บทละคร)   ปรีดาลัยออนพาเหรด (บทละคร)   เบอร์หก (บทละคร)
ผลงาน > ด้านศิลปะการแสดง

ระหว่างสงครามโลกครั้งที่สอง การมหรสพต่าง ๆ หยุดชะงักลงมีแต่ความเงียบเหงา จึงทรงรื้อฟื้นคณะละครปรีดาลัยของพระบิดา เรียกว่า ละครเฉลิมกรุง ทรงสร้างมิติใหม่ให้วงการละครไทยด้วยการใช้วงดนตรีสากล กับนำท่าระบำฝรั่งผสมกับท่าระบำไทยครั้งแรก ดูงามแปลกตากว่าคณะอื่น แต่ยังคงใช้ผู้แสดงนำและส่วนใหญ่เป็นหญิง ทั้งนี้ทรงซักซ้อมนักแสดงด้วยพระองค์เอง ส่วนการแสดงระบำก็ทรงประดิษฐ์ท่าระบำบางชุดให้สอดคล้องกับเพลงสากลตั้งแต่ พ.ศ. 2477-89
เรื่องหนึ่งที่ได้รับความนิยมและยังกลับมาแสดงอีกหลายครั้งในเวลาต่อมา เช่น ศรอนงค์ จากบทละครของขุนวิจิตรมาตรา (สง่า กาญจนาคพันธุ์) เป็นละครประทับใจผู้ชมที่มีทั้งเพลงร้องเพลงระบำเบิกโรงและระบำประกอบเรื่องที่มีทำนองแพรวพราวตระการตา บรรเลงด้วยวงดนตรีเครื่องฝรั่งวงใหญ่อย่างอุปรากรตั้งแต่ต้นจนจบ เปิดการแสดงเรื่องแรกเมื่อวันที่ 9 พฤษภาคม พ.ศ. 2477 คือเรื่อง "พระอาลัสะนัม" ที่ศาลาเฉลิมกรุง ต่อมาในปี พ.ศ. 2478 ได้แสดงที่โรงมหรสพนาครเขษม ต่อมาในปี พ.ศ. 2486 ได้ร่วมกับบริษัทสหศินิมาจำกัดแสดงที่ศาลาเฉลิมกรุง และครั้งท้ายที่สุดที่ศาลาเฉลิมนครช่วงปี พ.ศ. 2488-89
ปี พ.ศ.2488 ทรงเป็นองค์ประธานอุปถัมภ์ สมาคมศิลปินแห่งประเทศไทย
นอกจากนั้นยังทรงจัดละครการกุศลเช่นเก็บเงินให้กองทัพเรือไทย งานฉลองรัฐธรรมนูญ จนกระทั่งสิ้นสุดสงคราม จึงทรงยุบเลิกคณะละครเนื่องจากพระชันษาเริ่มเข้าสู่วัยชรา และทรงพักผ่อนอิริยาบถเสด็จประพาสยุโรป ละครปรีดาลัยจึงสิ้นสุดเพียงเท่านี้
ผลงาน > ผลงานเพลง

พระนางเธอ ลักษมีลาวัณ ทรงพระนิพนธ์ผลงานเพลงไว้เยอะพอสมควร ซึ่งส่วนใหญ่จะแต่งให้กับวงดนตรีสุนทราภรณ์ ตัวอย่างเช่น
แนวหลัง
แอ่วซุ้ม
ฯลฯ
พระเกียรติยศ > พระอิสริยยศ

| ธรรมเนียมพระยศของ พระนางเธอ ลักษมีลาวัณ |
| --- | --- |
ตราประจำพระองค์
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พะย่ะค่ะ/เพคะ
| นายกองเอก พระนางเธอ ลักษมีลาวัณ |
| --- | --- |
รับใช้: กองเสือป่า
ประจำการ: พ.ศ. 2464–2468
ชั้นยศ:  นายกองเอก
หน่วย:  กรมเสือป่าม้าหลวงรักษาพระองค์  กรมเสือป่าพรานหลวงรักษาพระองค์ 
3 กรกฎาคม พ.ศ. 2442 — 21 ตุลาคม พ.ศ. 2463 : หม่อมเจ้าวรรณพิมล
21 ตุลาคม พ.ศ. 2463 — 4 เมษายน พ.ศ. 2464 : หม่อมเจ้าลักษมีลาวัณ
4 เมษายน พ.ศ. 2464 — 8 กันยายน พ.ศ. 2464 : พระวรวงศ์เธอ พระองค์เจ้าลักษมีลาวัณ
8 กันยายน พ.ศ. 2464 — 27 สิงหาคม พ.ศ. 2465 : พระเจ้าวรวงศ์เธอ พระองค์เจ้าลักษมีลาวัณ
27 สิงหาคม พ.ศ. 2465 — 29 สิงหาคม พ.ศ. 2504 : พระนางเธอ ลักษมีลาวัณ
ตราพระลักษมี เป็นตราประจำพระองค์เมื่อ พ.ศ. 2464 ออกแบบโดยสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์
อักษรพระนาม ลล. (ลักษมีลาวัณ) บนพัดรองงานรับพระสุพรรณบัฏ วันที่ 8 กันยายน พ.ศ. 2464
พระเกียรติยศ > เครื่องราชอิสริยาภรณ์

พ.ศ. 2464 –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายใน)
พ.ศ. 2464 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายใน)
พ.ศ. 2464 –  เครื่องราชอิสริยาภรณ์วัลลภาภรณ์ (ว.ภ.)
พ.ศ. 2464 –  เหรียญรัตนาภรณ์ รัชกาลที่ 6 ชั้นที่ 1 (ว.ป.ร.1)
พ.ศ. 2470 –  เหรียญรัตนาภรณ์ รัชกาลที่ 7 ชั้นที่ 2 (ป.ป.ร.2)
พระเกียรติยศ > พระยศเสือป่า

8 กุมภาพันธ์ พ.ศ. 2464 นายหมวดเอก - สังกัดกองร้อยหลวง กรมเสือป่าม้าหลวงรักษาพระองค์
2 มิถุนายน พ.ศ. 2464 นายกองเอก - สังกัดกองร้อยหลวง กรมเสือป่าม้าหลวงรักษาพระองค์ และกองร้อยหลวง กรมเสือป่าพรานหลวงรักษาพระองค์
สิ่งอันเนื่องด้วยพระนาม

วังลักษมีวิลาศ – เป็นที่ประทับส่วนพระองค์ของพระนางเธอ ลักษมีลาวัณ ตั้งอยู่ถนนศรีอยุธยา หลังเจ้าของสิ้นพระชนม์ วังจึงถูกรื้อออก
พระที่นั่งลักษมีพิลาส – เป็นพระที่นั่งแห่งหนึ่งในพระราชวังพญาไท ตั้งอยู่ทางทิศตะวันตกของพระที่นั่งพิมานจักรี ภายหลังถูกเปลี่ยนชื่อเป็น พระที่นั่งศรีสุทธนิวาส
แหล่งข้อมูลอื่น

พระนางเธอ ลักษมีลาวัณ (1) เก็บถาวร 2004-06-26 ที่ เวย์แบ็กแมชชีน
| ด ค กพระมเหสีในราชวงศ์จักรี |
| --- | --- |
รัชกาลที่ 1:  สมเด็จพระอมรินทราบรมราชินี 
รัชกาลที่ 2:  สมเด็จพระศรีสุริเยนทราบรมราชินี  สมเด็จพระเจ้าบรมวงศ์เธอ เจ้าฟ้ากุณฑลทิพยวดี 
รัชกาลที่ 3:  มิได้สถาปนา 
รัชกาลที่ 4:  สมเด็จพระนางเจ้าโสมนัสวัฒนาวดี  สมเด็จพระเทพศิรินทราบรมราชินี  พระสัมพันธวงศ์เธอ พระองค์เจ้าพรรณราย 
รัชกาลที่ 5:  สมเด็จพระศรีพัชรินทราบรมราชินีนาถ พระบรมราชชนนีพันปีหลวง  สมเด็จพระนางเจ้าสุนันทากุมารีรัตน์ พระบรมราชเทวี  สมเด็จพระศรีสวรินทิราบรมราชเทวี พระพันวัสสาอัยยิกาเจ้า  สมเด็จพระปิตุจฉาเจ้า สุขุมาลมารศรี พระอัครราชเทวี  พระอรรคชายาเธอ พระองค์เจ้าอุบลรัตนนารีนาค กรมขุนอรรควรราชกัลยา  พระอรรคชายาเธอ พระองค์เจ้าเสาวภาคย์นารีรัตน์  พระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา  เจ้าดารารัศมี พระราชชายา  พระเจ้าบรมวงศ์เธอ พระองค์เจ้าทักษิณชา นราธิราชบุตรี 
รัชกาลที่ 6:  พระนางเจ้าสุวัทนา พระวรราชเทวี  สมเด็จพระนางเจ้าอินทรศักดิศจี พระวรราชชายา  พระนางเธอ ลักษมีลาวัณ 
รัชกาลที่ 7:  สมเด็จพระนางเจ้ารำไพพรรณี พระบรมราชินี 
รัชกาลที่ 8:  มิได้ราชาภิเษกสมรส 
รัชกาลที่ 9:  สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 
รัชกาลที่ 10:  สมเด็จพระนางเจ้าสุทิดา พัชรสุธาพิมลลักษณ พระบรมราชินี 
ตัวหนา คือ พระอัครมเหสี
พระนางเธอ ลักษมีลาวัณ
พระบาทสมเด็จพระมงกุฎเกล้าเจ้าอยู่หัว และพระนางเธอ ลักษมีลาวัณ
หนังสือพิมพ์รายงานข่าวการสิ้นพระชนม์
พระนางเธอ ลักษมีลาวัณ
ทรงร่วมแสดงละครเรื่อง โพงพาง
แบล็ก มิร์เรอร์

| แบล็ก มิร์เรอร์ |
| --- | --- |
ตราสัญลักษณ์ของเรื่อง
ประเภท:   บันเทิงคดีแนววิทยาศาสตร์  ดิสโทเปีย  ภาพยนตร์เสียดสี  ภาพยนตร์จิตวิทยาระทึกขวัญ  ภาพยนตร์รวมเรื่อง 
สร้างโดย: ชาร์ลี บรุกเกอร์
ประเทศแหล่งกำเนิด: สหราชอาณาจักร
ภาษาต้นฉบับ: อังกฤษ
จำนวนซีรีส์: 6
จำนวนตอน: 27
การผลิต
ผู้อำนวยการผลิต:   ชาร์ลี บรุกเกอร์  แอนนาเบล โจนส์ 
ผู้อำนวยการสร้าง: บาร์นีย์ ไรส์
ความยาวตอน: 41–89 นาที
บริษัทผู้ผลิต:   Zeppotron (2554–2556)  เฮาส์ออฟทูมอร์โรว์ (2557–ปัจจุบัน) 
ออกอากาศ
เครือข่าย:   แชนแนลโฟร์ (2554–2557)  เน็ตฟลิกซ์ (2559–ปัจจุบัน) 
ออกอากาศ: 4 ธันวาคม 2554 (2554-12-04) – ค.ศ. ปัจจุบัน (ปัจจุบัน)
แบล็ก มิร์เรอร์ (อังกฤษ: Black Mirror, "กระจกสีดำ") เป็นภาพยนตร์ชุดรวมเรื่อง (anthology series) ทางโทรทัศน์แนวบันเทิงคดีวิทยาศาสตร์จากสหราชอาณาจักร สร้างสรรค์โดยชาร์ลี บรุกเกอร์ โดยมีบรุกเกอร์เองร่วมกับแอนนาเบล โจนส์ รับหน้าที่เป็นเจ้าของรายการนี้ ภาพยนตร์ชุดนี้สำรวจสังคมสมัยใหม่ในแง่มุมที่เกี่ยวกับผลกระทบที่ไม่คาดฝันของเทคโนโลยีใหม่ ๆ แต่ละตอนเป็นเอกเทศต่อกัน มักดำเนินเรื่องในอนาคตอันใกล้หรือโลกปัจจุบันแบบสมมุติด้วยอารมณ์มืดหม่นหรือเสียดสี แต่บางตอนก็ให้อารมณ์งานแนวทดลอง และบางตอนก็ให้อารมณ์เบาสมอง
สองฤดูกาลแรกออกฉายทางสถานีโทรทัศน์แชนแนลโฟร์ของสหราชอาณาจักรเมื่อเดือนธันวาคม พ.ศ. 2554 และเดือนกุมภาพันธ์ พ.ศ. 2556 ตามลำดับ หลังจากนั้นเน็ตฟลิกซ์จึงดำเนินรายการนี้ต่อและได้ผลิตฤดูกาลที่ 3 และ 4 รวม 12 ตอน ออกฉายทางเน็ตฟลิกซ์เมื่อเดือนตุลาคม พ.ศ. 2559 และเดือนธันวาคม พ.ศ. 2560 ตามลำดับ
แบล็ก มิร์เรอร์ ได้รับแรงบันดาลใจจากรายการรวมเรื่องสมัยเก่าอย่าง เดอะทไวไลต์โซน ซึ่งสามารถกล่าวถึงหัวข้อร่วมสมัยที่เป็นที่ถกเถียงกันในสังคมได้โดยไม่ต้องกังวลกับการเซนเซอร์ บรุกเกอร์พัฒนารายการนี้ขึ้นมาเพื่อขับเน้นหัวข้อที่เกี่ยวพันกับการที่มนุษย์จำเป็นต้องพึ่งพิงเทคโนโลยีมากขึ้นเรื่อยๆ จึงทำให้เกิดเป็นเรื่องเล่าในลักษณะ "นี่คือชีวิตที่เราเป็นอยู่ตอนนี้ -- และนี่จะเป็นชีวิตที่เราจะเป็นในอีกสิบนาทีข้างหน้า ถ้าเราประมาท"
ภาพยนตร์ชุดเรื่องนี้ได้รับคำวิจารณ์ในทางบวกและได้รับความสนใจจากนานาชาติอย่างมาก โดยเฉพาะในสหรัฐอเมริกาหลังจากได้ออกฉายผ่านเน็ตฟลิกซ์ ใน พ.ศ. 2560 ตอนหนึ่งในฤดูกาลที่สามคือ "แซนจูนิเพโร" ได้รับคำชื่นชมอย่างมาก และทำให้ แบล็ก มิร์เรอร์ ได้รับรางวัลเอ็มมีสาขา Outstanding Television Movie และบรุกเกอร์ได้รับรางวัลเอ็มมีสาขา Outstanding Writing for a Limited Series, Movie, or Dramatic Special
พระตะบอง (เมือง)

| พระตะบอง បាត់ដំបង |
| --- | --- |
เมือง
บนลงล่าง ซ้ายไปขวา: เมืองพระตะบอง, ถนนเมืองพระตะบอง, วัดด็อมเร็ยซอ, ตลาดซานัด ตลาดใหญ่พระตะบอง, อนุสาวรีย์ตาตัมบอง, วัดพิพิธธาราม, ตึกเจ้าพระยาอภัยภูเบศร พระตะบอง, มุมสูง, หมู่บ้านและตลาดน้ำแม่น้ำสังแก
พระตะบองตำแหน่งของเมืองพระตะบอง
พิกัด: 13°06′N 103°12′E﻿ / ﻿13.100°N 103.200°E﻿ / 13.100; 103.200
ประเทศ:  กัมพูชา
จังหวัด: พระตะบอง
เทศบาล: พระตะบอง
ก่อตั้ง: ศตวรรษที่ 11
อย่างเป็นทางการ: ค.ศ. 1907
การปกครอง
 • ประเภท: เทศบาลนคร
ประชากร (2009)
 • ทั้งหมด: 250,000 คน
 : 
เขตเวลา: UTC+7 (เวลามาตรฐานกัมพูชา)
เว็บไซต์: City of Battambang
พระตะบอง หรือ บัตดอมบอง (เขมร: បាត់ដំបង) เป็นเมืองหลักของจังหวัดพระตะบอง ทางตะวันตกเฉียงเหนือของกัมพูชา ก่อตั้งขึ้นเมื่อศตวรรษที่ 11 โดยกษัตริย์เขมร รู้จักกันในฐานะแหล่งปลูกข้าวชั้นนำของประเทศ สมัยก่อนเคยเป็นเมืองสยาม แต่ต่อมาก็ได้เป็นเมืองของกัมพูชา เมืองนี้ตั้งอยู่ริมแม่น้ำสังแก
ประวัติศาสตร์

ในสมัยประวัติศาสตร์บริเวณเมืองพระตะบอง เป็นที่อยู่อาศัยของผู้คน จนกระทั่งมีการสร้างเป็นเมืองมาโดยตลอด ปรากฏหลักฐานที่เป็นศิลาจารึกภาษาสันสฤตและภาษาเขมรโบราณ
ตั้งแต่สมัยก่อนเมืองพระนครถึงสมัยเมืองพระนคร แต่จากข้อมูลในศิลาจารึกที่พบในปัจจุบัน ยังไม่พบศิลาจารึกหลักใดกล่าวถึงชื่อเมืองพระตะบอง เข้าใจว่าชื่อเมืองพระตะบองเป็นการตั้งชื่อในภายหลัง เมืองพระตะบองมีศาสนสถานที่สร้างขึ้นในสมัยก่อนเมืองพระนครถึงสมัยเมืองพระนครตอนปลายจำนวนมาก ปราสาทที่มีขนาดใหญ่และค่อนข้างสมบูรณ์คือ ปราสาทบานันและปราสาทเอกพนม เป็นต้น
จากจารึกวัดเอกพนม K.211 จารึกขึ้นเมื่อ พ.ศ. 1570 ตรงกับ รัชสมัยของพระเจ้าสุริยวรมันที่ 1 ในจารึกได้กล่าวถึง การถวายของจำนวนหนึ่งให้แก่เมืองที่ตั้งอยู่บริเวณใกล้เคียงปราสาทซึ่งประดิษฐานงพระกมรเตงอัญศิวลิงก์ เมืองนั้นชื่อว่าเมือง อโมฆะปุระ (Amoghapura) เอเตียน อายโมนิเยร์สันนิษฐานว่า พื้นที่ส่วนใหญ่ของพระตะบองปัจจุบัน น่าจะเคยเป็นเมือง อโมฆะปุระ ในสมัยเมืองพระนคร บทบาทของเมืองพระตะบองในประวัติศาสตร์เริ่มชัดเจนขึ้น ในสมัยหลังเมืองพระนคร เนื่องจากกัมพูชาได้ย้ายเมืองหลวงจากเมืองพระนครที่เคยเป็นศูนย์กลางอำนาจทางการเมืองในสมัยเมืองพระนคร มาตั้งอยู่ทางด้านตะวันออกเฉียงใต้ของทะเลสาบคือ เมืองศรีสันธร พนมเปญ ละแวก และเมืองอุดงค์ ทำให้พระตะบองกลายเป็นเมืองสำคัญที่ตั้งอยู่ระหว่างเส้นทางเดินทัพของสยามเพื่อไปรบกับเขมร ตั้งแต่สมัยอยุธยาตอนกลางจนถึงสมัยรัตนโกสินทร์ เส้นทางที่ใช้คือเส้นทางปราจีนบุรี-พระตะบองเป็นหลักแทนเส้นทางเมืองพิมาย-เมืองพระนครที่จะต้องอ้อมทะเลสาบ ชื่อเมืองพระตะบองจึงได้ปรากฏขึ้นในเอกสารพระราชพงศาวดารต่าง ๆ ทั้งของไทยและเขมร ในพระราชพงศาวดารของไทยปรากฏใน 2 ชื่อด้วยกันคือ เมืองปัตตะบองและเมืองพระตะบอง และในสมัยรัตนโกสินทร์ตอนต้นโดยเฉพาะในสมัยพระบาทสมเด็จพระนั่งเกล้าเจ้าอยู่หัว เมืองพระตะบองยังมีหน้าที่เป็นเมืองหน้าด่านของสยาม เพื่อป้องกันศึกสงครามกับญวน
หลังจากที่เมืองพระตะบองอยู่ภายใต้การปกครองสยามในต้นสมัยรัตนโกสินทร์ สยามได้แต่งตั้งเจ้าเมืองพระตะบองคนแรกชื่อ เจ้าพระยาอภัยภูเบศร (แบน) เมื่อ พ.ศ. 2337 โดยพระบาทสมเด็จพระพุทธยอดฟ้าจุฬาโลก ซึ่งการแต่งตั้งผู้นำของเมืองพระตะบองในระยะต่อมาก็ยังคงรับการแต่งตั้งจากกษัตริย์สยามจนถึงสมัยพระบาทสมเด็จพระจุลจอมเกล้าเจ้าอยู่หัว ในสมัยนี้ฝรั่งเศสได้เริ่มเข้ามาตั้งอาณานิคมที่อินโดจีน ทางทิศตะวันออกของสยาม พระบาทสมเด็จพระจุลจอมเกล้าเจ้าอยู่หัว  ได้ปฏิรูปเปลี่ยนแปลงระบบการปกครองของสยาม คือการจัดดินแดนอำนาจการปกครองใหม่ เพื่อดึงอำนาจเข้าสู่ศูนย์กลางและเพื่อช่วยป้องกันอำนาจของพวกตะวันตก ใน พ.ศ. 2439 พระองค์ทรงได้โปรดเกล้าฯ ให้ 4 จังหวัดของเขมรคือ เมืองพระตะบอง เมืองเสียมราฐ เมืองศรีโสภณ และเมืองพระสรุก รวมกันเป็นมณฑลบูรพา และทรงแต่งตั้งพระยาศักดาภิเดชวรฤทธิ เป็นสมุหเทศาภิบาล ต่อมาทรงแต่งตั้ง เจ้าพระยาอภัยภูเบศร (ชุ่ม อภัยวงศ์) เป็นสมุหเทศาภิบาลแทน
ภูมิอากาศ

| ข้อมูลภูมิอากาศของพระตะบอง> เดือน | ข้อมูลภูมิอากาศของพระตะบอง> ม.ค. | ข้อมูลภูมิอากาศของพระตะบอง> ก.พ. | ข้อมูลภูมิอากาศของพระตะบอง> มี.ค. | ข้อมูลภูมิอากาศของพระตะบอง> เม.ย. | ข้อมูลภูมิอากาศของพระตะบอง> พ.ค. | ข้อมูลภูมิอากาศของพระตะบอง> มิ.ย. | ข้อมูลภูมิอากาศของพระตะบอง> ก.ค. | ข้อมูลภูมิอากาศของพระตะบอง> ส.ค. | ข้อมูลภูมิอากาศของพระตะบอง> ก.ย. | ข้อมูลภูมิอากาศของพระตะบอง> ต.ค. | ข้อมูลภูมิอากาศของพระตะบอง> พ.ย. | ข้อมูลภูมิอากาศของพระตะบอง> ธ.ค. | ข้อมูลภูมิอากาศของพระตะบอง> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 31.1 (88) | 33.3 (92) | 35 (95) | 35.6 (96) | 33.9 (93) | 32.8 (91) | 31.7 (89) | 31.7 (89) | 31.1 (88) | 30 (86) | 30 (86) | 30 (86) | 32.18 (89.9) |
| อุณหภูมิต่ำสุดเฉลี่ย  °C (°F) | 19.4 (67) | 21.1 (70) | 22.8 (73) | 24.4 (76) | 24.4 (76) | 24.4 (76) | 24.4 (76) | 24.4 (76) | 23.9 (75) | 23.3 (74) | 22.2 (72) | 20 (68) | 22.92 (73.3) |
| หยาดน้ำฟ้า มม (นิ้ว) | 5 (0.2) | 18 (0.7) | 48 (1.9) | 86 (3.4) | 157 (6.2) | 147 (5.8) | 155 (6.1) | 155 (6.1) | 259 (10.2) | 224 (8.8) | 84 (3.3) | 25 (1) | 1,364 (53.7) |
แหล่งที่มา: Weatherbase
สถานที่น่าสนใจ

ปราสาทบาเซ็ด : สร้างขึ้นระหว่างช่วงสมัย พระเจ้าสุริยวรมันที่ 2 อยู่ที่หมู่บ้านบาเซ็ด ห่างจากเมือง 15 กิโลเมตร ใกล้ปราสาท มีบึงยาว 20 เมตร กว้าง 12 เมตร ลึก 10 เมตร ซึ่งบึงนี้ไม่เคยแห้งสักครั้ง
วัดเอก หรือ วัดเอกพนม : สร้างใน พ.ศ. 1570 ช่วงสมัย พระเจ้าสุริยวรมันที่ 2
ปราสาทบานัน : เริ่มสร้างโดย พระเจ้าธรนินทรวรมันที่ 2 สร้างเสร็จโดย พระเจ้าชัยวรมันที่ 7
วัดพิพิธธาราม, วัดปราบปัจจามิตร
สถานที่อื่น ๆ : ปราสาทสนัง, ภูเขาพนมสำเภา , อุทยานเสกสก (เส็กสักรีสอร์ท) , นอร์รี (รถไฟไม้ไผ่) , ละครสัตว์พระตะบอง
เมืองพี่น้อง

สต็อกตัน, รัฐแคลิฟอร์เนีย, สหรัฐอเมริกา
ไคลน์มัคโน, รัฐบรันเดินบวร์ค, เยอรมนี
บรรณานุกรม

Analyzing Development Issues Trainees, ADI Team, and Cooperation Committee for Cambodia. Labour Migration to Thailand and the Thai-Cambodian Border Recent Trends in Four Villages of Battambang Province. Small-scale research report. [Phnom Penh?]: Cooperation Committee for Cambodia, 2003.
Catalla, Rebecca F. Crossing Borders, Crossing Norms Vulnerability and Coping in Battambang Province. SCVCS report, #5. Phnom Penh, Cambodia: UNICEF/AFSC, 2000. ISBN 0910082413
Kassie, Alebachew, and Nguon Sokunthea. Credit and Landlessness Impact of Credit Access on Landlessness in Cheung Prey and Battambang Districts. Phnom Penh: Oxfam GB Cambodia Land Study Project, 2000.
Mourer, Cécile, and Roland Mourer. The Prehistoric Industry of Laang Spean, Province of Battambang, Cambodia. Sydney: Australasian Medical Pub, 1970.
Robinson, Court, Suphāng Čhanthawānit, and Lekha Nou. Rupture and Return Repatriation, Displacement, and Reintegration in Battambang Province, Cambodia. Bangkok: The Center, 1994. ISBN 9746311301
Grant Ross, Helen. Battambang = Pâtṭaṃpaṅ = Bad Dambaung = Le bâton perdu : histoire d'une ville. Phnom Penh, Cambodge: 3DGraphics Pub, 2003. ISBN 9799697441 in French and Khmer
Tūc, Jhuaṅ. Battambang During the Time of the Lord Governor. Phnom Penh: Cedoreck, 1994.
Vinary, Vonn. "All Our Livelihoods Are Dead" Landlessness and Aquatic Resources in Battambang Province. [Phnom Penh]: Oxfam GB Cambodia Land Study Project, 2000.
Wallgren, Pia, and Ray Sano. Report on the Reconciliation Areas Based on in-Depth Interviews Conducted in Six Villages in Battambang, Banteay Meanchey and Siem Reap Provinces. Phnom Penh: UNDP/CARERE, 2000.
แหล่งข้อมูลอื่น

All about Battambang and its surroundings (Touristic Guide Online)
Battambang - The Rice Bowl of Cambodia (Official Website of the Provincial Town Battambang on www.battambang-town.gov.kh) เก็บถาวร 2007-10-18 ที่ เวย์แบ็กแมชชีน (เขมร) (อังกฤษ)
Phnom Bannon Hill Temple
วัดพิพิธธาราม
ถนนสายหนึ่งในเมืองพระตะบอง
ภาพแกะสลักเรื่องรามายณะ
วัดพนมเอก เมืองพระตะบอง
ซเวซดา (โมดูลของสถานีอวกาศนานาชาติ)

| --- | --- |
โมดูลบริการ ซเวซดา บนสถานีอวกาศนานาชาติ กับ ซาร์ยา ทางด้านซ้าย และยานโพรเกรสเทียบท่าอยู่ทางขวา
ข้อมูลของสถานี
เลขทะเบียน COSPAR: 2000-037A
หมายเลข SATCAT: 26400
สัญญาณเรียกขาน: สถานีอวกาศนานาชาติ
ส่งขึ้นเมื่อ: July 12, 2000 เทียบกับสถานี ISS เมื่อ 26 กรกฎาคม
ฐานส่ง: LC-81/23, Baikonur Cosmodrome, Kazakhstan
มวล: 19,051 กิโลกรัม (42,000 ปอนด์)
ความยาว: 13.1 เมตร (43 ฟุต)
ความกว้าง: 29.7 เมตร (97 ฟุต)
เส้นผ่านศูนย์กลาง: 4.15 m
ความดันบรรยากาศ: 101.3 kPa (29.91 inHg)
จุดใกล้โลกที่สุด: 319.6 กิโลเมตร (172.6 ไมล์ทะเล)
จุดไกลโลกที่สุด: 346.9 กิโลเมตร (187.3 ไมล์ทะเล)
ความเอียงวงโคจร: 51.63 degrees
ความสูงวงโคจรปกติ: 333.3 กิโลเมตร (180.0 ไมล์ทะเล)
ความเร็วเฉลี่ย: 27,743.8 กิโลเมตรต่อชั่วโมง (17,239.2 ไมล์ต่อชั่วโมง)
คาบการโคจร: 91.20 minutes
จำนวนรอบโคจรต่อวัน: 15.79
จำนวนวันที่โคจร: 2534 วัน
จำนวนวันที่มนุษย์อยู่: 2316 วัน
จำนวนรอบโคจรรวม: 40,010
สถิติ ณ 20 มิถุนายน 2007 อ้างอิง: 
องค์ประกอบ
On-orbit configuration of the Zvezda service module
 
ซเวซดา (อังกฤษ: Zvezda; รัสเซีย: Звезда หมายถึง "ดวงดาว") หรือที่รู้จักในชื่อ โมดูลบริการซเวซดา เป็นส่วนประกอบหนึ่งของสถานีอวกาศนานาชาติ เป็นโมดูลที่ 3 ที่นำส่งขึ้นไปยังสถานีอวกาศนานาชาติ เป็นส่วนจัดการเรื่องระบบสนับสนุนการดำรงชีพส่วนใหญ่ของสถานี รวมไปถึงเป็นส่วนที่อยู่อาศัยของลูกเรือ 2 คน โมดูบซเวซดาเป็นศูนย์กลางโครงสร้างหลักและฟังก์ชันการทำงานของส่วนประกอบของรัสเซียบนสถานีอวกาศนานาชาติ คือ เซ็กเมนต์วงโคจรของรัสเซีย (Russian Orbital Segment)
โมดูลนี้ก่อสร้างโดย S.P. Korolev Rocket and Space Corporation Energia และนำส่งขึ้นเมื่อวันที่ 12 กรกฎาคม ค.ศ. 2000 ด้วยจรวดโปรตอน ไปเทียบท่ากับโมดูลซาร์ยา เมื่อวันที่ 26 กรกฎาคม จรวดที่นำส่งโมดูลนี้ขึ้นเป็นหนึ่งในกลุ่มแรกๆ ที่มีป้ายโฆษณาติดไปด้วย โดยมีตราโลโก้เครือข่ายฟาสต์ฟู้ดส์ของ พิซซ่าฮัท มีรายงานจากทางบริษัทว่าจ่ายค่าโฆษณาไปทั้งสิ้นมากกว่า 1 ล้านดอลล่าร์สหรัฐ
ระเบียงภาพ

| 0 | 1 | 2 | 3 |
| --- | --- | --- | --- |
| โมดูลบริการซเวซดา ระหว่างการก่อสร้าง | ภาพสถานีอวกาศนานาชาติ มองจากเที่ยวบิน STS-106 หลังจากที่นำ ซเวซดา ขึ้นไปติดตั้งแล้ว | ห้องน้ำในซเวซดา | ตำแหน่งของ ซเวซดา บนเซ็กเมนต์วงโคจรของรัสเซีย |
ซูเปร์โกปาเดเอสปัญญา ฤดูกาล 2024

| รายละเอียดการแข่งขัน |
| --- | --- |
ประเทศเจ้าภาพ:  ซาอุดีอาระเบีย
เมือง: ญิดดะฮ์
วันที่: 10–14 มกราคม 2024
ทีม: 4
อันดับเมื่อสิ้นสุดการแข่งขัน
ชนะเลิศ: เรอัลมาดริด (สมัยที่ 13)
รองชนะเลิศ: บาร์เซโลนา
สถิติการแข่งขัน
จำนวนนัดที่แข่งขัน: 3
จำนวนประตู: 15 (5 ประตูต่อนัด)
ผู้ชม: 71,891 (23,964 คนต่อนัด)
ผู้ทำประตูสูงสุด: วีนีซียุส ฌูนีโยร์ (3 ประตู)
← 2022–23 2024–25 → 
ซูเปร์โกปาเดเอสปัญญา ฤดูกาล 2024 เป็นครั้งที่ 40 ของซูเปร์โกปาเดเอสปัญญา ซึ่งเป็นการแข่งขันฟุตบอลประจำปีระหว่างสโมสรในระบบลีกฟุตบอลสเปนที่ประสบความสำเร็จในรายการใหญ่ในฤดูกาลก่อนหน้านี้ จัดการแข่งขันที่ประเทศซาอุดิอาระเบีย เนื่องด้วยข้อตกลงทางผู้สนับสนุนกับราชสหพันธ์ฟุตบอลสเปน
บาร์เซโลนา คือแชมป์เก่า.
การคัดเลือก

ทีมที่ผ่านเข้ามาลงเล่นในการแข่งขันนี้ต้องมีคุณสมบัติในการชนะเลิศ และรองชนะเลิศลาลิกา ฤดูกาล 2022–23 และโกปาเดลเรย์ ฤดูกาล 2022–23.
การคัดเลือก > ทีมที่ผ่านเข้ามาลงเล่น

สี่ทีมต่อไปนี้ผ่านเข้าสู่การแข่งขันรายการนี้
| ทีม | คุณสมบัติ | ลงเล่นเป็นครั้งที่ | ลงเล่นครั้งล่าสุด | ผลงาน (ครั้ง)> ชนะเลิศ | ผลงาน (ครั้ง)> รองชนะเลิศ | ผลงาน (ครั้ง)> ตกรอบรองชนะเลิศ |
| --- | --- | --- | --- | --- | --- | --- |
| เรอัลมาดริด | โกปาเดลเรย์ ฤดูกาล 2022–23 ทีมชนะเลิศ และ ลาลิกา ฤดูกาล 2022–23 รองชนะเลิศ | 20 | รองชนะเลิศ 2022–23 | 12 | 6 | 1 |
| บาร์เซโลนา | ทีมชนะเลิศ ลาลิกา ฤดูกาล 2022–23 | 28 | ชนะเลิศ 2022–23 | 14 | 11 | 2 |
| โอซาซูนา | รองชนะเลิศ โกปาเดลเรย์ ฤดูกาล 2022–23 | 1 | – | – | – | – |
| อัตเลติโกมาดริด | อันดับสาม ลาลิกา ฤดูกาล 2022–23 | 9 | ตกรอบรองชนะเลิศ 2021–22 | 2 | 5 | 1 |
สนามแข่งขัน

ทั้งสามนัดจะจัดการแข่งชันที่ เคเอสยู สเตเดียม ใน รียาด, ประเทศซาอุดีอาระเบีย.
นัด

เวลาที่ปรากฎเป็นเขตเวลา UTC+3